Kristjani õe Minna Naska nobedad näpud on siin juba mitu päeva olnud kibedasti  ametis, et teha väärikaks oma kuulsa venna vastuvõttu. Temale on abiks olnud ka majaselavad näitsikud, kuid siiski on askeldamist veel nii palju... Välisuksest kuni teisel korrusel asuva väikese korteri ukseni, kõik on ilustatud vanikute, lillede ja lipukestega. Kõnnid üles nagu mööda ilusa pargikese kitsast rada. Ja siis selles väikeses kahetoalises korteris ajame pisut juttu. Kõik ümberringi nii pidulik, puhas ja mugav.